[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 29.11.2007

COM(2007) 761 окончателен

2007/0266 (ACC)

Предложение за

РЕШЕНИЕ НА СЪВЕТА

относно позицията на Общността в рамките на Съвместния комитет на ЕО и Фарьорските острови за изменения на Решение № 1/2001 относно внос на регистрирани еднокопитни животни директно от Исландия и движението на регистрирани еднокопитни животни между Фарьорските острови и Европейската общност

(представено от Комисията)

ОБЯСНИТЕЛЕН МЕМОРАНДУМ

1. Споразумението между Европейската общност от една страна и правителството на Дания и местното правителство на Фарьорските острови, от друга страна[1], влезе в сила на 1 януари 1997 г.

2. На срещата си в Брюксел на 26 септември 2005 г. ветеринарната подгрупа обсъди искане от страна на властите на Фарьорските острови за удължаване на споразумението между ЕО и Фарьорските острови, за да се разреши вноса на регистрирани еднокопитни животни директно от Исландия във Фарьорските острови и държавите-членки, в съответствие с ветеринарно-санитарните условия за животни, определени за вътрешнообщностна търговия в глава ІІ от Директива 90/426/ЕИО на Съвета, както и за да се актуализира информационната система, която ще се използва от Фарьорските острови. Експертите на Комисията и на Група „Потсдам“ на държавите-членки се съгласиха, че това искане е приемливо.

3. Участниците в срещата се споразумяха относно препоръка за последстващо изменение на Решение № 1/2001 на Съвместния комитет на ЕО и Фарьорските острови, за да може да се направи тази промяна.

4. Приложеното проекторешение на Съвместния комитет на ЕО и Фарьорските острови определя разпоредби за изменение на Решение № 1/2001 на Съвместния комитет на ЕО и Фарьорските острови, което прилага Протокола по ветеринарни въпроси в допълнение към Споразумението между Европейската общност, от една страна и правителството на Дания и местното правителство на Фарьорските острови от друга страна, подписан в Брюксел, на 6 декември 1996 г.

5. По тази причина бе отправено искане към Съвета да приеме приложеното предложение за решение относно позицията на Общността в рамките на Съвместния комитет на ЕО/Дания и Фарьорските острови по отношение на одобрението за удължаване на споразумението за разрешаване на вноса на регистрирани еднокопитни животни директно от Исландия във Фарьорските острови и за разрешаване на движението на регистрирани еднокопитни животни между Фарьорските острови и държавите-членки в съответствие с ветеринарно-санитарните условия за животни, определени за вътрешнообщностна търговия в глава ІІ от Директива 90/426/ЕИО на Съвета, както и за актуализиране на информационната система, която ще се използва от Фарьорските острови.

2007/0266 (ACC)

Предложение за

РЕШЕНИЕ НА СЪВЕТА

относно позицията на Общността в рамките на Съвместния комитет на ЕО и Фарьорските острови за изменения на Решение № 1/2001 относно внос на регистрирани еднокопитни животни директно от Исландия и движението на регистрирани еднокопитни животни между Фарьорските острови и Европейската общност

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 133, във връзка с член 300, параграф 2, алинея втора от него,

като взе предвид предложението на Комисията,

като има предвид, че:

1. Член 2 от Протокола по ветеринарни въпроси в допълнение към Споразумението между Европейската общност, от една страна и правителството на Дания и местното правителство на Фарьорските острови от друга страна[2] предвижда, че Съвместният комитет, установен с член 31 от Споразумението определя условията за прилагането на ветеринарни разпоредби от страна на Фарьорските острови.

2. Съвместният комитет прие Решение № 1/2001 от 31 януари 2001 г. относно определяне на разпоредби за прилагане на Протокола по ветеринарни въпроси в допълнение към Споразумението между Европейската общност, от една страна и правителството на Дания и местното правителство на Фарьорските острови от друга страна[3].

3. Ветеринарната подгрупа на Съвместния комитет препоръчва Решение № 1/2001 на Съвместния комитет на ЕО и Фарьорските острови да се измени, за да се разреши вноса на регистрирани еднокопитни животни директно от Исландия във Фарьорските острови и да се разреши движението на регистрирани еднокопитни животни между Фарьорските острови и държавите-членки на базата на вътрешнообщностни правила за движение.

ПРИЕ НАСТОЯЩОТО РЕШЕНИЕ:

Член единствен

Позицията за приемане от Общността в рамките на Съвместния комитет, създаден по силата на Споразумението, подписано на 6 декември 1996 г.[4] за разрешаване на вноса на регистрирани еднокопитни животни директно от Исландия във Фарьорските острови и за разрешаване на движението на регистрирани еднокопитни животни между Фарьорските острови и държавите-членки в съответствие с вътрешнообщностните правила за движение, е определена в приложеното проекторешение на Съвместния комитет.

Съставено в Брюксел на [...] година.

За Съвета

Председател:

ПРИЛОЖЕНИЕ

Предложение за

РЕШЕНИЕ НА СЪВМЕСТНИЯ КОМИТЕТ НА ЕО И ФАРЬОРСКИТЕ ОСТРОВИ

за изменение на Решение № 1/2001 относно определяне на разпоредби за прилагане на Протокола по ветеринарни въпроси в допълнение към Споразумението между Европейската общност, от една страна и правителството на Дания и местното правителство на Фарьорските острови от друга страна.

СЪВМЕСТНИЯТ КОМИТЕТ НА ЕО И ФАРЬОРСКИТЕ ОСТРОВИ

като взе предвид Споразумението под формата на размяна на писма между Европейската общност от една страна и правителството на Дания и местното правителство на Фарьорските острови, от друга страна5,

като взе предвид Протоколът по ветеринарни въпроси в допълнение към Споразумението6, и по-специално член 2, първо изречение от него,

като има предвид, че:

(1) На срещата на ветеринарната подгрупа на Съвместният комитет на ЕО и Фарьорските острови на 26 септември 2005 г. в Брюксел бяха обсъдени двеискания от страна на Фарьорските острови. Първото бе за разрешаване на вноса на регистрирани еднокопитни животни по-скоро директно от Исландия, от колкото през граничен инспекционен пункт, одобрен за тази цел в държава-членка в съответствие с член 6 от Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО7. Второто бе за разрешаване на движението на регистрирани еднокопитни животни между Фарьорските острови и държавите-членки в съответствие с вътрешнообщностните правила за движение.

(2) В съответствие с член 9 от Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни8 следва да се прилагат правилата, определени в директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар9.

(3) Фарьорските острови поеха задължението да транспонират и приложат разпоредбите на Общността, определени в приложението към настоящото решение и да създадат в одобрения граничен инспекционен пункт, намиращ се в Tórshavn, инспекционен център, подходящ за работа с регистрирани еднокопитни животни, внесени директно от Исландия в съответствие с изискванията за строеж и тези за хуманно отношение към животните, определени в приложение А към Директива 91/496/ЕИО преди датата на приемане на настоящото решение.

(4) Представителите на Комисията и експертите на държавите-членки се съгласиха, че ветеринарно-санитарната ситуация във Фарьорските острови позволява предложеното изменение на Решение № 1/2004 на Съвместния комитет на ЕО и Фарьорските острови.

(5) Член 27 от Регламент (EО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните10, определя нови принципи за събиране на такси или налози за покриване на разходите, извършени за официалните проверки.

Следователно, изглежда целесъобразно да се актуализират препратките към въпросните такси в рамките на Общността в Решение № 1/2001 на Съвместния комитет на ЕО и Фарьорските острови.

(6) Въвежда се нова система за нотифициране относно вноса на живи животни и продукти от животински произход в Европейския съюз и вътрешнообщностните движения на живи животни, наречена TRACES, която замени ANIMO. TRACES позволява електронен обмен на данни относно вноса и вътрешнообщностната търговия на живи животни и продукти от животински произход между компетентните органи, отговорни за контрола на здравето на животните и общественото здраве.

Следователно, изглежда целесъобразно да се актуализират препратките към информационните системи в Решение № 1/2001 на Съвместния комитет на ЕО и Фарьорските острови.

(7) Следователно ветеринарната подгрупа препоръча Решение № 1/2001 на Съвместния комитет на ЕО и Фарьорските острови11 съответно да се измени.

ПРИЕ НАСТОЯЩОТО РЕШЕНИЕ:

Член 1

Решение № 1/2001 на Съвместния комитет на ЕО и Фарьорските острови се изменя както следва:

(1) Член 3 се заменя със следното:

„Член 3 Проверки на живи животни, идващи от трети държави

1. Проверки на живи животни, идващи от трети държави и предназначени за Фарьорските острови се извършват в граничните инспекционни пунктове в държавите-членки от техните ветеринарни служби от името и от страната на органите на Фарьорските острови.

2. В предвидените случаи интегрираната компютъризирана ветеринарна система (TRACES) се използва за всички съответни уведомления.

3. Всекивнос на живи животни във Фарьорските острови подлежи на ветеринарни проверки, както е определено в Директива 91/496/ЕИО на Съвета и на нейните правилата за прилагане, установени в съответните решения на Комисията.

В случай че резултатите от проверките, посочени в параграф 1 са удовлетворителни, ветеринарните служби издават общ ветеринарен входен документ (ОВВД) за всяка партида.

Митническите служби гарантират, че необходимите санитарни такси, както е определено в Регламент (ЕО) № 882/2004 на Европейския парламент и на Съвета, са платени преди започването на митническата транзитна операция.“

(2) Член 5 се заменя със следното:

„Член 5 Финансиране на проверките

Фарьорските острови се наемат да приложат разпоредбите на член 27 от Регламент (ЕО) № 882/2004 по отношение на таксите за следните области:

- В приложение ІV, глава V за рибни продукти, обхванати от Регламент (ЕО) № 853/200412;

- В приложение ІV, глава V с цел гарантиране, че са спазени проверките, предвидени в Директива 96/23/ЕО на Съвета13 относно аквакултури;

- В приложение V, глава І (месо) и ІІІ (други животински продукти) относно животински продукти, внесени от трети държави;

- В приложение V, глава V относно живи животни, внесени от трети държави;

- В приложение VІ за покриване на проверките за аквакултури, продукти от животински произход и живи регистрирани еднокопитни животни, обхванати от Директива 90/425/ЕИО14.“

(3) Член 7 се заменя със следното:

„Член 7 Информационна система

1. Фарьорските острови използват интегрираната компютъризирана ветеринарна система (TRACES), за да уведомяват държавите-членки относно движенията и търговията на живи животни или продукти от животински произход, когато това се изисква по силата на разпоредбите на Общността.

Практическите спогодби за участието на Фарьорските острови в тази система се договарят между Комисията и длъжностните лица на Фарьорските острови.

2. Фарьорските острови прилагат Директива 82/894/ЕИО на Съвета15 и вземат участие в Системата за уведомяване за болести по животните (ADNS).

Практическите спогодби за участието на Фарьорските острови се договарят между Комисията и длъжностните лица на Фарьорските острови.“

(4) Добавя се следният член 12а:

„Член 12а Внос и движения на регистрирани еднокопитни животни

1. Фарьорските острови се наемат да създадат в одобрения граничен инспекционен пункт, намиращ се в Tórshavn, инспекционен център, подходящ за работа с регистрирани еднокопитни животни, внесени директно от Исландия. Оборудването в инспекционния център трябва да спазва изискванията за строеж и хуманно отношение към животните, определени в приложение А към Директива 91/496/ЕИО.

Преди строежа на помещенията, компетентните органи на Фарьорските острови предоставят на Европейската Комисия за разглеждане и коментар план-проект на този център .

След изграждането на съоръжението, за което е постигнато споразумение, Фарьорските острови информират Комисията.

2. Чрез дерогация от член 3, параграф 1 проверките на регистрирани еднокопитни животни, внесени директно от Исландия се извършват в съответствие с Директива 91/496/ЕИО на Съвета и нейните правила за прилагане, определени в Решение 97/794/ЕО на Комисията16 от ветеринарните служби на Фарьорските острови в инспекционния център, посочен в параграф 1.

3. Движението на регистрирани еднокопитни животни между Фарьорските острови и държавите-членки се извършва на базата на правилата, определени в глава ІІ от Директива 90/426/ЕИО и след проверките, извършени в съответствие с Директива 90/425/ЕИО на Съвета.“

(5) В член 15 се добавя следния параграф 4:

"4. Фарьорските острови прилагат разпоредбите на Общността, определени в приложението към настоящото решение от датата на тяхното приемане.

Фарьорските острови информират Комисията не по-късно от две седмици след публикуването на настоящото решение, че са предприели необходимите мерки за изпълнението на тези разпоредби.“

(6) Прибавя се текстът в приложението към настоящото решение.

Член 2 Влизане в сила

Настоящото решение влиза в сила от датата на приемането му.

Съставено в Брюксел на [...] година.

За Съвместния комитет Председател:

ПРИЛОЖЕНИЕ

Добавя се следното приложение към Решение № 1/2001:

„ПРИЛОЖЕНИЕ

Законодателство, както е посочено в член 15:

(1) Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с някои живи животни и продукти с оглед доизграждането на вътрешния пазар (ОВ L 224, 18.8.1990 г., стр. 29)

(2) Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (OВ L 224, 18.8.1990 г., стр. 42)

(3) Директива 90/427/ЕИО на Съвета от 26 юни 1990 г. относно зоотехническите и генеалогичните условия за търговия с еднокопитни животни в Общността (ОВ L 224,18.8.1990 г., стр. 55)

(4) Решение 92/260/ЕИО на Комисията от 10 април 1992 г. относно ветеринарно-санитарните изисквания и ветеринарното сертифициране за временното допускане на регистрирани коне (OВ L 130, 15.5.1992 г., стр. 67)

(5) Решение 93/195/ЕИО на Комисията от 2 февруари 1993 г. относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ (OВ L 86, 6.4.1993 г., стр. 1)

(6) Решение 93/196/ЕИО на Комисията от 5 февруари 1993 г. относно ветеринарно-санитарни условия и ветеринарно сертифициране за внос на еднокопитни животни за клане (OВ L 86, 6.4.1993 г., стр. 7)

(7) Решение 93/197/ЕИО на Комисията от 5 февруари 1993 г. относно ветеринарно-санитарните условия и ветеринарното сертифициране за внос на регистрирани еднокопитни животни и еднокопитни животни за отглеждане и разплод (OВ L 72, 21.3.1996 г., стр. 40)

(8) Решение 93/623/ЕИО на Комисията от 20 октомври 1993 г. относно идентификационния документ (паспорт), придружаващ регистрираните еднокопитни ( ОВ L 298, 3.12.1993 г., стр. 45)

(9) Решение 2000/68/ЕО на Комисията от 22 декември 1999 г. за изменение на Решение 93/623/ЕИО на Комисията и относно установяване на идентификация на еднокопитни животни за разплод и доотглеждане (OВ L 23, 28.1.2000 г., стр. 72)

(10) Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни и за изменение на Решения 93/195/ЕИО и 94/63/ЕО (OВ L 73, 11.3.2004 г., стр. 1)

(11) Регламент (ЕО) № 1/2005 на Съвета от 22 декември 2004 г. относно защитата на животните по време на транспортиране и свързаните с това операции и за изменение на Директиви 64/432/ЕИО и 93/119/ЕО и Регламент (ЕО) № 1255/97 (OВ L 3, 5.1.2005 г., стр. 1)“

[1] OВ L 53, 22.2.1997 г., стр. 2, Споразумение, изменено с Решение № 1/2006 (2006/561/EО) ( OВ L 221, 12.8.2006 г., стр. 15).

[2] OВ L 53, 22.2.1997 г., стр. 2, Споразумение, изменено с Решение № 1/2006 (2006/561/EО) ( OВ L 221, 12.8.2006 г., стр. 15).

[3] OВ L 46, 16.2.2001 г., стр. 24, Решение, изменено с Решение № 2/2005 (2006/13/EО) ( OВ L 8, 13.1.2006 г., стр. 46).

[4] OВ L 53, 22.2.1997 г., стр. 2, Споразумение, изменено с Решение № 1/2006 (2006/561/EО) ( OВ L 221, 12.8.2006 г., стр. 15).

5 OВ L 305, 30.11.1999 г., стр. 25.

6 ОВ L 305, 30.11.1999 г., стр. 26.

7 ОВ L 268, 24.9.1991 г., стр. 56. Директива, последно изменена с Директива 2006/104/EО (OВ L 363, 20.12.2006 г., стp. 352).

8 ОВ L 224, 18.8.1990 г., стр. 42. Директива, последно изменена с Директива 2006/104/EО (OВ L 363, 20.12.2006 г., стp. 352).

9 ОВ L 224, 18.8.1990 г., стр. 29. Директива, последно изменена с Директива 2002/33/EО (OВ L 315, 19.11.2002 г., стp. 14).

10 ОВ L 191, 28.5.2004 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).

11 OВ L 46, 16.2.2001 г., стр. 24, Решение, изменено с Решение № 2/2005 (2006/13/EО) на Съвместния комитет на ЕО и Фарьорските острови (OВ L 8, 13.1.2006 г., стр. 45).

12 ОВ L 139, 30.4.2004 г., стр. 55.

13 ОВ L 125, 23.5.1996 г., стр. 10.

14 ОВ L 224, 18.8.1990 г., стр. 29.

15 OВ L 378, 31.12.1982 г., стр 58.

16 ОВ L 323, 26.11.1997 г., стр. 31.